На основу чланa 40. став 1. Закона о уређењу простора и грађењу („Службени гласник Републике Српске“, број 40/13, 106/15 и 3/16), члана 39. став 2. тачка 37. Закона о локалној самоуправи (,,Службени гласник Републике Српске“, број 97/16) и члана 39. став 2. тачка 43. Статута Града Бијељина (,,Службени гласник Града Бијељина“, број 9/17), Скупштина града Бијељина на својој \_\_\_\_сједници одржаној дана \_\_\_\_\_ 2018. године, донијела је

**ОДЛУКУ**

**О ПРИСТУПАЊУ ИЗРАДИ**

**УРБАНИСТИЧКОГ ПЛАНА ГРАДА БИЈЕЉИНА**

Члан 1.

Овом Одлуком приступа се изради Урбанистичког плана Града Бијељина.

Члан 2.

1. Граница обухвата Урбанистичког плана Града Бијељине на сјеверу од запада према истоку прати границу утицаја обилазнице улазећи у к.о. Љељенча и к.о. Велика Обарска до канала Дашница, односно до моста на каналу на који излази њивски пут означен као к.ч. број 1371. Даље граница плана обухвата сљедеће парцеле пратећи њихове западне катастарске границе (а то је и граница према к.о. Велика Обарска ) и то к.ч. број 667, к.ч. број 665, сјеверозападну међу к.ч. број 664, 663, 648, 647, 646, 645, 644/2 и 644/1, излази и пресијеца локални пут Црњелово-Бијељина, код парцела к.ч. број 644/1 са југозападне стране пута и к.ч. број 641 са сјевероисточне стране пута. Даље наставља у правцу истока обухватајући сљедеће парцеле, а пратећи њихове сјеверне међе к.ч. број 640, 638, 636/3, 636/2, 636/1, 635/1, 634/2, 634/1, 633 и 632 код које излази на локални пут Бијељина – ЛП – Батковић. У правцу југа, а поменутим путем, граница се спушта до парцеле к.ч. број 501, одакле наставља у правцу истока њивским путем к.ч. број 1362 обухватајући сљедеће парцеле, а пратећи њхове сјеверозападне међе к.ч. број 501, 505, 506, 507, 508, 509, 510 и 511 прелази њивски пут к.ч. број 1360 и наставља обухватајући парцеле к.ч. број 512, 513, 514, 515, 516, 518, 519 и 520, њивски пут к.ч. број 1358 и даље обухвата к.ч. број 521 на чијој сјвероисточној међи излази на њивски пут к.ч. број 1356. Овим путем (пратећи га) наставља у правцу сјевера до границе са к.о. Батковић, а обухватајући парцелу к.ч. број 441 (Узунући). На сјвероисточној међи ове парцеле излази на њивски пут и наставља у правцу сјевера пратећи њивске путеве и обухватајући парцеле к.ч. број 434/1 и 419 њивским путем и западним међама к.ч. број 138, 137, 136 и 135. На сјеверној међи парцеле к.ч. број 135 скреће на исток пратећи њивски пут и сјеверну међу к.ч. број 135 све до пута означеног као к.ч. број 1330, а који је наставак улице Семберских ратара. Мало према сјеверу прати овај пут до сјеверне међе к.ч. број 139, одакле скреће према истоку пратећи сјеверне међе и обухватајући парцеле к.ч. број 139, 146, 143, 144, 142, 145, 147, 149, 141/2 и 141/1 до западне међе парцеле к.ч. к.ч. број 101 (Гојсовац). Пење се у правцу сјевера западном међом ове парцеле све до њивског пута к.ч. број 1333. Пратећи овај њивски пут наставља у правцу истока обухватајући парцеле њихове сјеверне међе к.ч. број 101, 100, 99, 98, 97, 96, 95, 94, 93, 1334, 92/1, 91/1, 90, 89, 88, 87, 83, 81, 80, 76, 75, 70/1, 69, 68, 67, 66, 65, 64, 63, 62, 61, 60, 59, 58 гдје долази до границе са к.о. Дворови. Са источне стране, граница плана, од сјевера ка југу, полази од сјеверне међе к.ч. број 58, обухвата парцелу к.ч. број 252, прелази пругу Бијељина-Шид, наставља путем к.ч. број 1348 на југ до магистралног пута Бијељина-Београд, прелази га и наставља сјевероисточном међом парцеле к.ч. број 273 (граница са к.о. Дворови) до њивског пута к.ч. број 1349. Наставља пратећи овај пут и обухватајући парцеле к.ч. број 273, 274, 275, 276, 277, 278, 279, 280, 281, 282, 283, 284, 285, 286 и 287 гдје излази и пресијеца пут за Павловића мост. Даље граница иде у правцу југа пресијецајући парцеле к.ч. број 1322/157, 1322/169, 1322/168, 1322/167, 1322/166 и 1322/156 излази на југоисточну међу к.ч. број 1322/155 и 1322/156 пресијеца њивски пут к.ч. број 1322/173 и дијагонално сијече парцелу к.ч. број 1322/1 према граници са К.О. Бијељина Село. У правцу југа спушта се паралелно са овом границом на растојању од 135,0 м на исток од границе к.о. све до насеља "5 језера". Ту се граница ломи на исток идући паралелно са путем Бијељина-Ново Село на удаљености од 150 м од ивице путног појаса, а до парцеле к.ч. број 1324. Ту скреће према југоистоку, прелази преко пута Бијељина – Ново Село, те се враћа на југозапад, паралелно са путем, а на размаку од 190 м у том правцу иде у дужини од 500м, а потом се спушта на југ паралелно са границом к.о. Бијељина Село, а на удаљености од 560 м источно од поменуте границе. Граница плана на југ иде до пута Бијељина-Попови, скреће овим путем у правцу југозапада до пута Бијељина-Амајлије. Овај пут на југоисток прати до парцеле к.ч. број 1269. Даље граница плана обухвата парцеле к.ч. број 1288, 1271 и 1283, наставља југоисточним међама к.ч. број 1272, 1274, 1276, 1277, 4102/6 и 4103 (све прати границу к.о. са Бијељина Село – Зубишта), к.ч. број 4117/1, 4117/2, 4120, 4121, 4123 и 4124, излази на њивски пут к.ч. број 5191 и прати га на запад до к.ч. број 4142. Даље прати сјевероисточну међу ове парцеле до њивског пута к.ч. број 1236, а онда иде на југ источном међом к.ч. број 4819, 4820/2, 4821/2, 4822/3, 4822/1, 4822/2 и 4823/1. Скреће на југозапад југоисточном међом к.ч. број 4823/1 до к.ч. број 1221/2 чијом се југоисточном међом спушта до улице Краља Твртка, прелази је и наставља источном међом к.ч. број 1209, до њивског пута к.ч. број 1208 и њивског пута к.ч. број 1401 обухвата парцелу к.ч. број 1202 и 1187, те парцеле к.ч. број 1185, 1183, 1173, 1170/12, 1170/13, 1169, 1168/1, 1167 и 1166. Јужни дио границе на истоку полази од парцеле к.ч. број 1166 прати њену јужну међу, односно границу са к.о. Патковача. Пратећи границу к.о. према западу иде до парцеле к.ч. број 1060, одакле се на југ спушта паралелно са путем за Зворник у дужини од 400 м и на удаљености од 200 м источно од пута. Одатле скреће на запад и иде паралелно са планираном трасом обилазног пута на растојању од 350 м од те трасе, а до парцеле к.ч. број 1006. Даље прати југоисточне међе к.ч. број 1006, 1002, 1001, 1000, 998, 997, 996, 995, 994, 993, 992, 967 и 968, обухвата к.ч. број 966 и наставља југозападним међама парцела (Барице) к.ч. број 965, 964, 963, 962, 961, а потом југоисточном међом парцеле к.ч. број 1230 до мјеста гдје се спајају канал Глоговац и канал Дашница (Буковача– к.о. Пучиле). Одатле граница прати канал Дашницу у правцу југозапада све до канала (Мајевички ободни канал). Прелази овај канал и наставља југоисточним међама к.ч. број 1510, 1511 и 1512. На западној страни граница плана, од југа креће од парцеле к.ч. број 1512, прати њену југозападну међу ( граница са к.о. Пухаре – Пучиле ), те југозападну међу парцеле к.ч. број 1501, југоисточном и западном међом к.ч. број 1498/1 одакле на сјевер иде границом к.о. и западним међама к.ч. број 1497/1, 1496/1, 1491/1, к.ч. број 1483, 1484 и 1481 и сјеврозападном међом к.ч. број 1472 излази на Мајевички канал. Даље у правцу сјевера прати Мајевички канал према магистралном путу Тузла-Београд. На 160м југоисточно од пута скреће према југоистоку пресијецајући паралелно са путем парцеле к.ч. број 1471 и 1469, западном међом парцеле к.ч. број 1469 излази на магистрални пут (МП18), обухвата циглану "Дрина" са коповима, те поново излази на Мајевички канал. Одавде граница прати Мајевички канал и то од к.ч. број 1465 и фабрике "Дрина" циглана на југу до к.ч. број 1450/03 на сјеверу. Одавде граница наставља југозападном међом к.ч. број 1444 сијече парцеле к.ч. број 1441 и 1438, затим прати сјеверозападну међу к.ч. број 1437, 1433 и 1429 (пратећи истовремено Љељеначки канал) и излази на парцели к.ч. број 1427 на магистрални пут Бијељина – Брчко. Прелази овај пут и на сјевер иде до планиране трасе обилазног пута (к.о. Љељенча).
2. Обухват Урбанистичког плана Града Бијељине има укупну површину од 3110 ха.

Члан 3.

Плански параметри се утврђују на период до краја 2038. године.

Члан 4.

1. Смјернице за израду Урбанистичког плана Града Бијељине: План је неопходно израдити у свему према одредбама Закона о уређењу простора и грађењу („Службени гласник Републике Српске“, број 40/13, 106/15 и 3/16), подзаконским актима донесеним на основу овог закона, те другим прописима релевантним за планирање и уређење простора (који се односе на: саобраћај, снабдјевање енергијом, снабдјевање водом, телекомуникације, заштиту од природних непогода, заштиту природе, заштиту воде, ваздуха, пољопривредног и шумског земљишта, природних вриједности, културних добара и сл.).
2. Носилац израде дужан је обезбиједити усаглашеност Урбанистичког плана са одговарајућим планом вишег реда.

Члан 5.

Рок за израду планског документа је 180 дана од дана потписивања уговора са носиоцем израде Урбанистичког плана Града Бијељине.

Члан 6.

Урбанистички план Града Бијељине мора садржати све елементе прописане чланом 33. Закона о уређењу простора и грађењу („Службени гласник Републике Српске“, број 40/13, 106/15 и 3/16), другим законима, као и елементе прописане чланом 113. и 114. Правилника о начину израде, садржају и формирању докумената просторног уређења („Службени гласник Републике Српске“, број 69/13).

Члан 7.

1. Скупштина града Бијељине на приједлог носиоца припреме утврђује нацрт Урбанистичког плана Града Бијељине, као и мјесто, вријеме и начин излагања нацрта на јaвни увид.
2. Нацрт Урбанистичког плана Града Бијељине, биће стављен на јавни увид у трајању од 30 дана.
3. О мјесту, времену и начину излагања нацрта плана на јавни увид, јавност и власници непокретнопсти на подручју за које се доноси овај план, биће обавијештени путем огласа, који се објављује у најмање два средства јавног информисања, осам дана прије почетка јавног увида и 15 дана од почетка излагања нацрта плана на јавни увид. Оглас мора садржати све елементе прописане чланом 47. став 4. Закона о уређењу простора и грађењу.
4. Нацрт Урбанистичког плана, излаже се на јавни увид у складу са одредбама члана 47. Закона о уређењу простора и грађењу.
5. Носилац израде обавезан је да размотри све примједбе, приједлоге и мишљења, који су достављени током јавног увида, и да о њима заузме став прије утврђивана приједлога плана, те да образложен став у писаној форми достави носиоцу припреме плана и лицима која су доставила приједлоге, примједбе и мишљења на нацрт.
6. Став носиоца израде плана о примједбама, приједлозима и мишљењима, разматра се на јавној расправи, на коју се позивају представници носиоца припреме плана, носиоца израде плана, представници органа и правних лица из члана 42. став 3. Закона о уређењу простора и грађењу и чланови Савјета плана.
7. Јавна расправа из претходног става мора се организовати у року од 30 дана од дана затварања јавног увида. Јавној расправи могу присуствовати сва заинтересована лица
8. Носилац припреме објављује позив за јавну расправу, у најмање једном дневном листу доступном на територији цијеле Републике, три дана прије и на дан одржавања расправе.
9. Уколико се приједлог планског документа, на основу прихваћених примедаба и мишљења, пристиглих у току јавног увида, значајно разликује од нацрта документа, носилац припреме дужан је да организује поново јавни увид.
10. Поновни јавни увид спровешће се у складу са чланом 49. Закона о уређењу простора и грађењу.
11. Након одржане јавне расправе из члана 48. став 4. Закона о уређењу простора и грађењу, носилац припреме утврђује приједлог Урбанистичког плана Града Бијељине, који се доставља Скупштини града Бијељина на усвајање.

Члан 8.

Финансијска средства потребна за израду Урбанистичког плана Града Бијељине, обезбјеђују се из буџета Града Бијељина.

Члан 9.

Носилац израде Урбанистичког плана Града Бијељине, биће правно лице које има одговарајућу лиценцу за израду ове врсте докумената просторног уређења. Избор носиоца израде врши се у складу са прописима о јавним набавкама.

Члан 10.

Носилац припреме Урбанистичког плана Града Бијељине, биће Одјељење за просторно уређење Градске управе Бијељина.

Члан 11.

Ступањем на снагу ове Одлуке престаје да важи Одлука о приступању изради Урбанистичког плана Града Бијељина („Службени гласник града Бијељина“, број 12/16).

Члан 12.

Ова Одлука ступа на снагу осмог дана од дана објављивања у „Службеном гласнику града Бијељина“.

СКУПШТИНА ГРАДА БИЈЕЉИНА

Број: \_\_\_\_\_\_\_\_\_

Бијељина П Р Е Д С Ј Е Д Н И К

Датум: \_\_\_\_\_\_\_\_ 2018. године СКУПШТИНЕ ГРАДА БИЈЕЉИНА

Славиша Марковић, с.р.

**ОБРАЗЛОЖЕЊЕ**

**ПРАВНИ ОСНОВ ЗА ДОНОШЕЊЕ ОДЛУКЕ**

Чланом 40. став 1., а у вези са чланом 38. став 2. Закона о уређењу простора и грађењу („Службени гласник Републике Српске“, број 40/13, 106/15 и 3/16) је прописано да Одлуку о приступању изради, односно измјени и допуни документа просторног уређења доноси скупштина јединице локалне самоуправе.

Чланом 39. став 2. тачка 37. Закона о локалној самоуправи (,,Службени гласник Републике Српске“, број 97/16) је прописано да је Скупштина локалне самоуправе надлежна да врши и друге послове утврђене законом и статутом.

Чланом 39. став 2. тачка 43. Статута Града Бијељина (,,Службени гласник Града Бијељина“, број 9/17) је прописано да у оквиру свог дјелокруга Скупштина града врши и друге послове утврђене законом и овим статутом.

**РАЗЛОЗИ ЗА ДОНОШЕЊЕ ОДЛУКЕ**

Ревизија и измјена урбанистичког плана града Бијељина усвојена је 14.07.2011.године, („Службени гласник општине Бијељина“, 14/11) на плански период до 2015. године. Овај плански документ представљао је ревизију Урбанистичког плана Бијељине („Службени гласник општине Бијељина“, број 10/04). Повод за израду Ревизије био је да се преиспита реализација планских рјешења из Урбанистичког плана, те је посебно вршена анализа и корекција смјерница за спровођење плана, усаглашавање са у међувремену донесеним законима и подзаконским актима, а све у циљу лакше реализације планских рјешења.

Током 2015. године, донесена је одлука о продужењу планског периода Урбанистичког плана града Бијељина. Доношењем овакве одлуке створили су се предуслови за израду измјена и допуна планова нижег реда, које су биле неопходне да би се удовољило потребама развоја локалне заједнице, а ограничавајући фактор за то био је управо дефинисани плански период Урбанистичког плана до 2015.

Међутим, у анализи овог просторно-планског документа, која је претходила усвајању одлуке о продужењу планског периода, установљено је да у графичком и текстуалном дијелу постоје грешке и неусаглашености по питању намјене површина појединих дијелова унутар обухвата, у односу на већ важеће спроведбене документе просторног уређења, али и стварно стање на терену. Стога, у анализи је и наведено да је у што краћем времену неопходно приступити изради новог урбанистичког плана. Изради новог Урбанистичког плана неопходно је приступити и због тога што је донесен Просторни план Републике Српске, са којим морају бити усаглашени сви стратешки документи просторног уређења, које доноси локална самоуправа.

**ФИНАНСИЈСКА СРЕДСТВА**

Финансијска средства потребна за доношење ове Одлуке обезбијеђена су буџетом Града Бијељина.

ОДЕЉЕЊЕ ЗА ПРОСТОРНО УРЕЂЕЊЕ

НАЧЕЛНИК

Миладин Ракић, дипл. инж. саобраћаја