**ПРИЈЕДЛОГ**

На основу члана 39. став 2. тачка 5. Закона о локалној самоуправи ("Службени гласник Републике Српске", бр. 97/16) и члана 39. став 2. тачка 5. Статута Града Бијељина ("Службени гласник Града Бијељина", бр. 9/17), Скупштина Града Бијељина на сједници одржаној \_\_\_\_\_\_\_\_\_\_\_\_ 2018. године донијела је

**О Д Л У К У**

**О РЕВИЗИЈИ СТРАТЕГИЈЕ РАЗВОЈА ГРАДА БИЈЕЉИНА 2014 – 2023. ГОДИНЕ**

**I**

Приступа се ревизији Стратегије развоја Града Бијељина 2014 – 2023. која је усвојена на сједници Скупштине Града Бијељина 27. децембра 2013. године (у даљем тексту: Стратегија развоја).

**II**

Ревизија Стратегије развоја засниваће се на принципима реалног постављања и остваривања циљева одрживог локалног развоја као и социјалне укључености, у складу са "МиПРО" - методологијом интегрисаног планирања локалног развоја.

**III**

За вођење процеса ревизије Стратегије развоја Градоначелник ће образовати посебан развојни тим као оперативно, извршно и координационо тијело и комуникацијску везу са другим учесницима у процесу планирања локалног развоја, односно ревизије Стратегије развоја.

**IV**

Ова одлука ступа на снагу даном доношења, а објавиће се у "Службеном гласнику Града Бијељина"

СКУПШТИНА ГРАДА БИЈЕЉИНА

Број: П Р Е Д С Ј Е Д Н И К

Б и ј е љ и н а, СКУПШТИНЕ ГРАДА БИЈЕЉИНА

Датум, \_\_\_\_\_\_ 2018. године

Славиша Марковић

ОБРАЗЛОЖЕЊЕ

УЗ ПРИЈЕДЛОГ ОДЛУКЕ О РЕВИЗИЈИ СТРАТЕГИЈЕР АЗВОЈА ГРАДА БИЈЕЉИНА 2014 - 2023

I - ПРАВНИ ОСНОВ

Чланом 39. став 2. тачка 5. Закона о локалној самоуправи уређено је да се скупштина јединице локална самоуправе надлежна да доноси планове и програме развоја јединице локалне самоуправе, план локалног економског развоја, план инвестирања и план капиталних улагања. Идентична одредба је садржана и у члану 39. став 2. тачка 5. Статута града Бијељина као надлежност Скупштине Града.

II - РАЗЛОЗИ ЗА ДОНОШЕЊЕ ОДЛУКЕ

Имајући у виду да се 2018.године завршава петогодишњи циклус имплементације Стратегије и да истиче плански период секторских планова, руководство Града Бијељина је одлучило да спроведе поступак ревизије Стратегије. У том контексту, током 2017.године извршена је независна средњерочна евалуација Стратегије чији резултати ће представљати улазне информације неопходне за спровођење квалитетне ревизије Стратегије. Ревизија Стратегије развоја подразумијева процес који ће бити вођен према принципима планирања и у складу са „МиПРО“ методологијом, која је прихваћена и препоручена од стране ентитетских влада, те савеза општина и градова оба ентитета. „МиПРО“ је у потпуности усклађена са постојећим законским оквиром којим је дефинисано планирање развоја на локалном нивоу, као и са водећим принципима и приступима стратешком планирању које промовише Европска унија.

III - ОБРАЗЛОЖЕЊЕ САДРЖАЈА ПРИЈЕДЛОГА ОДЛУКЕ

Одлуком се одређује да ће се спровести ревизија Стратегије развоја (тачка I); да ће се ревизија спровести на принципима реалног постављања и остваривања циљева одрживог локалног развоја као и социјалне укључености, у складу са "МиПРО" - методологијом интегрисаног планирања локалног развоја (тачка II); да ће процес ревизије водити псоебан развојни тим који ће образовати Градоначелник (тачка III), као и ступање на снагу даном доношења, уз објаву у "Службеном гласнику Града Бијељина", с обзиром да је у питању појединачни а не општи акт.

IV - ФИНАНСИЈСКА СРЕДСТВА

Финансијско учешће Града Бијељина за ревизију Стратегије износи 7500,00 КМ (планирано у буџету за 2018.годину ) уз додатно финансијско учешће Развојног програма Уједињених нација у БиХ и пројекта Локални интегрисани развој од 2500,00 КМ.

Бијељина, април 2018. године ОБРАЂИВАЧ

Одсјек за локални економски развој и

европске интеграције